CELEX: 32021D1066
Language: fi
Date: 2021-06-28 00:00:00
Title: Neuvoston päätös (YUTP) 2021/1066, annettu 28 päivänä kesäkuuta 2021, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta

29.6.2021   
               
               
                  FI
               
               
                  Euroopan unionin virallinen lehti
               
               
                  L 229/13
               
            
         NEUVOSTON PÄÄTÖS (YUTP) 2021/1066,
         annettu 28 päivänä kesäkuuta 2021,
         palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 3 päivänä heinäkuuta 2013 päätöksen 2013/354/YUTP (1), jolla EUPOL COPPSin voimassaoloa jatkettiin 1 päivästä heinäkuuta 2013.
                  
               
                     (2)
                  
                  
                     Neuvosto hyväksyi 29 päivänä kesäkuuta 2020 päätöksen (YUTP) 2020/902 (2), jolla muutettiin päätöstä 2013/354/YUTP ja jatkettiin sen voimassaoloa 1 päivästä heinäkuuta 2020 alkaen 30 päivään kesäkuuta 2021 asti.
                  
               
                     (3)
                  
                  
                     Poliittisten ja turvallisuusasioiden komitea (PTK) sopi 4 päivänä maaliskuuta 2021 EUPOL COPPSin strategisen uudelleentarkastelun yhteydessä, että EUPOL COPPSin voimassaoloa olisi jatkettava 24 kuukaudella, eli 30 päivään kesäkuuta 2023 asti.
                  
               
                     (4)
                  
                  
                     PTK totesi 1 päivänä kesäkuuta 2021 lisäksi, että ottaen huomioon Israelin ja palestiinalaishallinnon toimittamat tiedot, Europol COPPSia olisi jatkettava tässä vaiheessa vuodella, eli 30 päivään kesäkuuta 2022 asti.
                  
               
                     (5)
                  
                  
                     Päätös 2013/354/YUTP olisi näin ollen muutettava tämän mukaisesti.
                  
               
                     (6)
                  
                  
                     EUPOL COPPS toteutetaan tilanteessa, joka voi huonontua ja joka saattaa vaarantaa perussopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2013/354/YUTP seuraavasti:
            
                        1)
                     
                     
                        Lisätään 12 artiklan 1 kohtaan alakohta seuraavasti:
                        "EUPOL COPPSiin liittyviin menoihin tarkoitettu rahoitusohje 1 päivän heinäkuuta 2021 ja 30 päivän kesäkuuta 2022 väliseksi ajaksi on 12 600 000 euroa."
                     
                  
                        2)
                     
                     
                        Korvataan 15 artiklan kolmas kohta seuraavasti:
                        "Sen voimassaolo päättyy 30 päivänä kesäkuuta 2022."
                     
                  
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä heinäkuuta 2021.
         
         
            Tehty Luxemburgissa 28 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               M. do C. ANTUNES
            
         
         
            (1)  Neuvoston päätös 2013/354/YUTP, annettu 3 päivänä heinäkuuta 2013, palestiinalaisalueilla toteutettavasta Euroopan unionin poliisioperaatiosta (EUPOL COPPS) (EUVL L 185, 4.7.2013, s. 12).
         
            (2)  Neuvoston päätös (YUTP) 2020/902, annettu 29 päivänä kesäkuuta 2020, palestiinalaisalueilla toteutettavasta Euroopan unionin poliisioperaatiosta (EUPOL COPPS) annetun päätöksen 2013/354/YUTP muuttamisesta (EUVL L 207, 30.6.2020, s. 30).